Η παρόρμηση για χορό υπήρχε πολύ πριν εξελιχθούν τα πρωτεύοντα σε ανθρώπους.
Οι βιολόγοι λένε ότι μέσα απ' τον χορό, οι πρώτοι άνθρωποι
προωθούσαν τις απαραίτητες κοινωνικές συνεργασίες.
Οι μελέτες δείχνουν ότι οι καλύτεροι χορευτές σήμερα
έχουν δύο συγκεκριμένα γονίδια που σχετίζονται με δεξιότητες.
Αν και παλεύει να σώσει το είδος μας, ο χορός δεν μπόρεσε να σώσει
μια επιχείρηση επίπλων στο Μαϊάμι από το οικονομικό τσουνάμι μιας πανδημίας.
Έτσι, όπως πολλοί 40χρονοι λευκοί μιλένιαλ άντρες, ο Μάικ Λέιν βρέθηκε
μόνος, να παλεύει με αποτυχημένες σχέσεις και ανεκπλήρωτα όνειρα.
Συγγνώμη; Μ' ακούς;
Ο χώρος αυτός είναι ιδιωτικός.
Μάλιστα. Τότε, δεν θα 'πρεπε να είσαι εδώ, σωστά;
Χαριτωμένο.
Ντύσου, ξεκίνα το ξεφόρτωμα. Μόλις ήρθαν τα φορτηγά.
Εντάξει.
ΤO 59% ΤΩΝ ΦΑΛΑΙΝΩΝ ΚΑΤΑΝΑΛΩΝΕΙ ΠΛΑΣΤΙΚΑ
Δηλαδή, μένει στο Μαϊάμι τώρα ή...
Δύσκολο να γυρίσει στο Λονδίνο. Είναι ο Ρότζερ εκεί.
Πρέπει να γυρίσει, για την κόρη.
Ο Μπομπ λέει ότι ο Ρότζερ θέλει να το παλέψει.
Έπρεπε να το ακυρώσει αντί να τριγυρνάει σαν το ζόμπι.
Εννοείται.
Καλώς την.
Γεια.
Ευχαριστούμε πολύ. Είναι υπέροχα.
-Ευχαριστώ για τη συνεισφορά σας. -Είσαι μια κούκλα.
-Ουίσκι, παρακαλώ. -Σκέτο ή με πάγο;
Σκέτο.
Παίρνεις αυτά που θες;
Με τον έρανο. Πάει καλά, βλέπω.
Κανείς εδώ δεν ξέρει το Big Blue Rescue Project,
αλλά μου δίνουν λεφτά κάθε χρόνο.
Ο κόσμος θέλει να βλέπει ό,τι δεν έχει.
Έτσι φαίνεται.
-Τι λέει, αδερφέ; Δύο βότκες με σόδα. -Αμέσως.
-Λοιπόν, συμφωνείς; -Ναι. Καλό ακούγεται.
Σε ξέρω εσένα. Στο Στέιτ δεν πήγαινες;
Στο Στέιτ; Όχι, καμία σχέση.
Περίεργο. Έχουμε γνωριστεί πάντως.
Όχι. Δεν ξέρω. Λυπάμαι.
-Μην τον φρικάρεις τον τύπο, αγάπη. -Όχι βέβαια.
Το βρήκα, ρε. Αλήθεια δεν θυμάσαι;
Μήπως ήταν στο μαγαζί μου;
Όχι. Ήσουν αστυνομικός, σωστά;
-Πώς σε λένε; -Κιμ.
Ναι. Αυτό ήταν πολύ παλιά. Ναι.
-Ναι. -Σωστά. Το θυμήθηκα.
Καλή φάση, αγάπη! Την είχες συλλάβει;
Όχι, νομίζω ότι απλώς σε προειδοποίησα. Έτσι;
Ήταν το πάρτι μύησης στην αδελφότητα. Είχα ξεφύγει.
Τώρα έχεις συμμορφωθεί;
-Ναι, μια χαρά. -Ωραία.
Είμαι στη νομική ομάδα της Μαξάντρα. Ήρθα να τη στηρίξω.
Καλή φάση. Σε ποιον κλάδο;
Οικογενειακό Δίκαιο. Αλλά ειδικεύομαι στα διαζύγια.
-Χάρηκα. -Τα λέμε σε 10 χρόνια.
-Να είσαι φρόνιμη. -Θα βάλω τα δυνατά μου.
ΤΙΤΟ ΚΙΝΗΤΟ
Εσύ! Σερβιτόρε. Η κυρία Ράτιγκαν θέλει να σου μιλήσει.
Μαζεύουμε ακόμα.
Άκουσες τι είπα; Θέλει να σε δει.
Μαλακίες. Κοίτα, δεν χρειάζεται να μου το εξηγήσεις. Εντάξει;
Στη Ζέιντι να το εξηγήσεις.
Κυρία μου;
Φυσικά και νιώθω άβολα μ' αυτό και δεν πρόκειται να το κάνω.
Είναι ραντεβού με συνοδούς. Δεν είμαι χαζή, Ρότζερ.
Μου είπαν να έρθω να σας δω. Να περιμένω έξω;
Δεν θέλω να σε δω! Εντάξει;
Κατάλαβέ το, αν θες να μου μιλήσεις, φέρε δικηγόρους.
Μπάρμαν;
Συγγνώμη. Είπαν να έρθω.
Ναι, γύρνα πίσω.
Εντάξει.
Ναι;
Ξέρεις...
Σ' αρέσει η δουλειά σου;
Ναι, δεν είναι η κανονική μου, αλλά ναι. Γιατί όχι;
Με τι ασχολείσαι, δηλαδή;
Βασικά, είναι μεγάλη ιστορία. Με θέλατε κάτι;
Ναι...
Πώς σε λένε;
Μάικ.
Χάρηκα, Μάικ.
Κι εγώ.
Πόσα;
Για ποιο πράγμα;
Ξέρεις. Μη με κάνεις να το πω,
γιατί είναι η πρώτη μου φορά και δεν νιώθω άνετα.
Δεν ξέρω τι εννοείτε.
Η Κιμ μού είπε ότι σε είδε, σε αναγνώρισε, και ότι είσαι χορευτής.
-Η Κιμ το είπε αυτό; Μάλιστα. -Ναι.
Κατάλαβα.
Δεν το κάνω πια αυτό, οπότε...
Πώς σας λένε;
Μαξ.
Χάρηκα που σε γνώρισα, Μαξ. Ευχαριστώ για...
Λυπάμαι πολύ. Δεν ήθελα να σε προσβάλω.
Δεν με πρόσβαλες. Μη σκας.
Δεν ξέρω τι κάνω.
-Δεν είμαι έτσι, συνήθως. -Όχι.
Είχα τραγική μέρα, τραγική εβδομάδα,
τραγικό μήνα και τραγικό χρόνο.
Καλώς ήρθες στο κλαμπ. Μην ανησυχείς, δεν με πρόσβαλες.
Εντάξει.
Χάρηκα.
Ας πούμε
ότι το έκανες μια τελευταία φορά.
Πόσο θα κόστιζε κάτι τέτοιο;
Εξήντα χιλιάδες; Ίσως.
-Εξήντα χιλιάδες δολάρια; -Ναι. Εξήντα. Ας πούμε εξήντα.
Τι σκατά κάνεις; Ένας ανόητος χορός είπε ότι είναι.
Ποιος το είπε αυτό; Η Κιμ; Η Κιμ το είπε αυτό;
Ναι, είπε ότι είναι ένας ανόητος χορός, αλλά θα με κάνει να ξεχαστώ.
Κι αν έχει δίκιο, μπορώ να σου δώσω έξι.
Τι; Σοβαρολογείς τώρα;
Έξι χιλιάδες για να χορέψω;
Ναι, αλλά χωρίς πονηρή κατάληξη.
Είμαστε σύμφωνοι;
Φεύγεις;
Έχω ασφάλεια, ξέρεις.
Τι κάνεις;
Μάλλον χρειάζεσαι ένα ποτό.
Αλήθεια είναι.
Γιατί μετακινείς τα λουλούδια μου;
Βολεύουν καλύτερα εδώ.
Έχεις πολύ ωραίο σπίτι.
-Ευχαριστώ. -Τα πάντα είναι καλοφτιαγμένα.
Αλλάζεις τη διακόσμηση;
Μπορεί. Έχεις μουσική;
Καλύτερα να πιεις το ποτό σου.
Δεν ξέρω αν έχεις καταλάβει τι αγόρασες,
αλλά θα σου το δείξω ούτως ή άλλως.
Κι αν νιώσεις άβολα κάποια στιγμή...
Θα σε χαστουκίσω.
Να με χαστουκίσεις. Τέλεια.
Μπορώ να σε αγγίξω;
Έτσι λέω.
Ευχαριστώ.
Δεν ξέρεις τι είπα.
Τι εννοείς; Φυσικά και ξέρω.
Τι είπα;
Ότι κινούμαι σαν το νερό.
Δεν ήθελα να το καταλάβεις.
Τότε, να προσέχεις τι λες.
Είμαι από Φλόριντα, θυμίζω.
Αν ήξερα πώς θα εξελιχθεί αυτή η βραδιά,
θα σου έδινα με χαρά τις εξήντα χιλιάδες.
Δεν έχει σημασία. Δεν θέλω τα λεφτά σου.
Ούτε τα έξι χιλιάρικα.
Ποιος είσαι;
Δεν ξέρω.
Τι εννοείς;
Έλα μαζί μου στο Λονδίνο.
Τι είναι στο Λονδίνο;
Η ζωή μου.
Η ζωή σου; Δεν είναι αυτό το σπίτι σου;
Είναι ένα σπίτι, αλλά όχι το βασικό σπίτι.
Μαξ, δεν μπορώ να πάω στο Λονδίνο. Έχω διάφορα εδώ.
-Τι; -Επικρατεί ένα χάος. Έχω δουλειά.
Δεν μπορώ να φύγω έτσι.
Θα σου βρω καλύτερη δουλειά στο Λονδίνο.
-Θα μου βρεις... -Έχω σκεφτεί μια δουλειά για σένα.
Είναι καλλιτεχνική. Αρκεί να έρθεις μαζί μου για έναν μήνα
και θα σου δώσω τις εξήντα χιλιάδες σου.
Δεν θα τ' αφήσω όλα για σένα...
Κι όμως. Μπορείς. Άκου.
Όχι για έναν ολόκληρο μήνα.
Έλα μαζί μου κι αν δεις ότι δεν νιώθεις άνετα,
τότε...
-Θα σε χαστουκίσω; -Θα με χαστουκίσεις.
Πάμε.
Ευχαριστώ.
Τι κάνεις;
Δεν το 'χω με τα λαχανικά.
Πώς έχεις τέτοιο σώμα, τότε;
Δεν ξέρω. Γονίδια. Οι γονείς.
Εσύ πώς απέκτησες τόσα λεφτά;
-Γονίδια. Μάλλον. -Ναι;
Η οικογένεια του Ρότζερ είναι στα ΜΜΕ.
Καλή φάση. Τηλεόραση;
Λίγο απ' όλα, θα έλεγα.
Μάλιστα.
Και τι το στράβωσε αυτό;
Ο γάμος.
Είσαι παντρεμένος;
Εγώ; Θα ήταν πρόβλημα αυτό;
Όχι. Είναι καθαρά επαγγελματικό.
Σωστά. Μιλάς συνέχεια γι' αυτήν τη "δουλειά".
Αλλά δεν μου έχεις πει τι είναι.
Αυτό που έπρεπε να κάνεις από την αρχή.
Εντάξει, αλλά έχω ξεκαθαρίσει ήδη ότι δεν χορεύω πια.
Τότε, θα λέω ότι χάρηκα τον Τελευταίο Χορό του Μάτζικ Μάικ.
Για τι άλλο θα μπορούσες να με πληρώσεις;
Δεν θα κάνουμε σεξ. Δεν υπάρχει καμία περίπτωση.
Γιατί;
Ξέρεις, Μάικ, νομίζω ότι έχεις
άλλα ταλέντα. Σ' αυτά θέλω να επενδύσω.
Εντάξει, αλλά άκουσέ με πρώτα.
Με έχεις κλείσει για έναν μήνα, επομένως,
όποτε θες, πάμε κρεβάτι.
Κοίτα, χθες βράδυ ήταν
μαγικά. Ήταν καταπληκτικά.
Γι' αυτό, ας μην το χαλάσουμε.
Εντάξει;
Εντάξει.
Και όχι. Δεν είμαι, παρεμπιπτόντως.
Τι πράγμα;
Παντρεμένος.
Εντάξει. Είσαι σε σχέση;
Όχι. Δεν τα πάω καλά με τις σχέσεις.
Ναι, το καταλαβαίνω. Στην ελευθερία.
Στην ελευθερία.
Λοιπόν, κύριε, το καφέ καλάθι είναι για στεγνό καθάρισμα
και το μπεζ καλάθι είναι για κανονικό.
Δεν νομίζω να έχω κάτι για στεγνό καθάρισμα και
τα πλένω μόνος μου. Πού είναι οι συσκευές;
Η κυρία Μεντόζα δεν θα το επέτρεπε ποτέ.
Μπορείς να με λες Μάικ, φίλε.
Όπως επιθυμείτε. Το αποχωρητήριο είναι από δω.
Η τουαλέτα, κύριε.
Μάλιστα. Μήπως ξέρεις τι σκατά κάνω εδώ;
Δυστυχώς, όχι, κύριε.
Δεν θα μου έλεγες και να ήξερες, έτσι;
Θα έλεγα ψέματα αν έλεγα ότι δεν λέω ψέματα, κύριε.
Κατάλαβα. Είπαμε σκέτο "Μάικ", φίλε.
Να ξέρεις, "Μάικ", η κυρία Μεντόζα λατρεύει τις εκπλήξεις.
Θα έρθω να σε πάρω και μισή.
Θα έρθεις και μισή για την έκπληξη. Ωραία.
ΜΠΙΓΚ ΡΙΤΣΙ ΚΙΝΗΤΟ
Γαμώτο.
Ο Βίκτορ γίνεται ανυπόφορος όταν του αναγνωρίζω κάτι,
αλλά δεν θα είχα το μέρος που πάμε αν δεν με είχε πείσει
να παλέψω γι' αυτό στη συμφωνία.
Η μόνη άλλη επιλογή της ήταν μια τρύπα στο Χάι Γουίκομπ.
Και η μόνη αξία που είχε για μένα ήταν ότι η πεθερά μου
δεν ήθελε να το δώσει. Αλλά τώρα, βρήκα τον σκοπό του.
Εγώ τι θα κάνω εκεί; Αν πηγαίνουμε εκεί.
Βασικά,
πες ότι σήμερα είναι Χριστούγεννα κι ετοιμάζεσαι ν' ανοίξεις τα δώρα σου.
Εντάξει.
Βασικά, Βίκτορ,
ας κάνουμε μια στάση στο Liberty πρώτα. Τι λες;
Θα ενημερώσω τον Χαρτζ για να προετοιμαστεί ψυχολογικά.
Καλή ιδέα.
Τι είναι ο Χαρτζ;
Γεια σου, Χαρτζ.
Καλησπέρα, μαντάμ Ράτιγκαν.
Άσε τα "μαντάμ" και με λένε Μεντόζα πια.
Λοιπόν, πού είναι ο κύριος ρεκτιφιέ;
Δεν μπορεί να κάνει τόσα. Πόσο είναι σε δολάρια;
Ένα μηδενικό λιγότερα ή...
Χαριτωμένος.
Ξέρεις τι κάνει ο Βίκτορ;
Δικό σου είναι αυτό;
Τώρα, ναι.
Όταν ξεκίνησε η παράσταση το 2004, ο ιδιοκτήτης του θεάτρου...
ερωτεύτηκε παράφορα μια φρικτά ανασφαλή ηθοποιό. Κι έτσι
ο έρωτάς μου με τον Ρότζερ ξεκίνησε και θα τελειώσει εδώ.
Θα του άρεσε η ερμηνεία σου.
Τρεις ατάκες είχα.
Εμφανισιακά, το 'χεις.
Γι' αυτό, χαλάρωσε, διασκέδασέ το.
Δεν θα 'χει άλλες εκπλήξεις, αλλά αυτή θα σ' αρέσει.
Τ' ορκίζεσαι;
Σύμφωνοι.
Κυρία Μεντόζα! Στην ώρα σας, όπως πάντα.
Άργησα μισή ώρα, Γούντι.
Όπως πάντα. Αυτός είναι...
Ναι, Μάικ, από δω ο Γούντι. Ο καλύτερος διευθυντής σκηνής.
Χαλάρωσε. Εγώ υπηρετώ το όραμά σου, φίλε.
Το δικό μου όραμα;
Το δικό σου όραμα. Πάμε.
Γαμώτο.
Πάνω στην ώρα.
Χιου, θα το πάμε άλλη μία, γιατί δεν είμαι σίγουρος;
Αν γυρίσεις στην πρώτη σκηνή,
ξεκίνα από την αρχή...
Τι είναι αυτή η μαλακία;
Η γνωστή μαλακία: Γάμος από έρωτα ή γάμος για τα φράγκα.
Τι διαλέγει τελικά;
Τι μας νοιάζει;
Το ερώτημα είναι: Γιατί νιώθει ότι πρέπει να διαλέξει.
Δεν έχω άλλα λόγια.
Σωστά. Δικός σου δεν είναι ο χώρος;
Γιατί δεν τους λες εσύ;
-Έχεις το σενάριο... -Τζέσικα, έχεις το σενάριο;
Χάνουμε τον χρόνο μας τώρα, έτσι;
Μπράβο, παιδιά. Αψεγάδιαστο. Να 'στε καλά.
Ποιος μίλησε, ρε;
Μαξάντρα. Με συγχωρείς. Δεν σε είδα στο σκοτάδι.
Χαίρομαι που σε ξαναβλέπω...
-Μάθιου. -Σωστά.
-Ο σκηνοθέτης. -Ασφαλώς.
Σε τι οφείλουμε την τιμή;
Θα κάνω μια ανακοίνωση.
Μάλιστα! Πες μου.
Αν το έλεγα μόνο σ' εσένα δεν θα ήταν ανακοίνωση.
Σωστά. Την προσοχή σας, παιδιά!
Από δω η Μαξάντρα Ράτιγκαν. Η σύζυγος του ιδιοκτήτη μας και...
Βασικά, λέγομαι Μαξάντρα Μεντόζα και είμαι ιδιοκτήτρια αυτού του θεάτρου.
Ήρθα να σας ενημερώσω ότι η Άνοδος της Ίζαμπελ σταματάει
από αυτήν τη στιγμή.
Για ποιον λόγο, γαμώτο; Είμαστε γεμάτοι κάθε βράδυ!
Ψυχραιμία. Θα κάνουμε αλλαγή πορείας για τέσσερις εβδομάδες.
Είναι μια εξέλιξη. Μια αποκάλυψη!
Και δεν θ' απολυθεί κανείς.
Χριστέ μου.
Εκτός απ' τον...
-Μάθιου. -Μάθιου. Ναι.
Ο Μάθιου θ' αντικατασταθεί από έναν λαμπρό νέο χορογράφο
που ανακάλυψα πρόσφατα στο Μαϊάμι.
Η τέχνη του μ' έκανε να νιώσω...
Δεν υπάρχουν λόγια. Είναι σκέτη
έκσταση.
Και σε έναν μήνα από τώρα
θέλω κάθε γυναίκα, που μπαίνει σ' αυτό το θέατρο,
να νιώθει την ίδια έκσταση που ένιωσα κι εγώ.
Να βιώσει την υπέρβαση. Να ελευθερωθεί.
Γι' αυτό, χωρίς άλλη καθυστέρηση,
σας παρουσιάζω τον διορατικό καλλιτέχνη
που με ενέπνευσε τόσο
και που θα μας πάει στη Γη της Επαγγελίας.
Κυρίες και κύριοι,
ο Μάικλ Τζέφρι Λέιν.
Τι λέει;
Η φάτσα του Ρότζερ μόλις το δει αυτό
αξίζει και την τελευταία δεκάρα.
Μπορούσες να με προετοιμάσεις λίγο,
πριν με πετάξεις στους λύκους!
Θα είχες θολώσει απ' την υπερανάλυση.
Το προτιμούσα απ' το να μην έχω ιδέα.
Για τι χαίρεσαι τόσο πολύ; Σχεδόν όλοι παραιτήθηκαν!
Χορευτές θέλουμε, όχι ηθοποιούς.
Άσε που με την παραίτησή τους γλιτώσαμε χιλιάδες απ' τις αποζημιώσεις.
Θα βγάλεις πιο πολλά.
Ναι, αλλά... Εντάξει. Κοίτα, χωρίς παρεξήγηση,
θα υπάρχει κι άλλος τρόπος να εκδικηθείς τον άντρα σου,
απ' το να ανεβάσεις ένα σόου με στριπτίζ.
Δεν παράτησε αυτός εμένα και η παράσταση δεν είναι στριπτίζ.
Θα προκαλέσουμε τσουνάμι στο Λονδίνο!
Εντάξει. Καλά. Είμαι μέσα. Απλώς νομίζω ότι δεν έχεις...
Δεν βλέπεις; Ο κόσμος είναι μουδιασμένος, απομονωμένος, ψυχραμένος.
Θα τους ξυπνήσουμε με ένα κύμα πάθους που δεν έχουν νιώσει ποτέ ξανά.
Εντάξει, απλώς υπάρχει μια μικρή λεπτομέρεια που ξεχνάς.
Δεν σκαμπάζω τίποτα από σκηνοθεσία.
-Γι' αυτό έχεις εμένα! -Τι;
Θα είναι μια ιστορική συνεργασία της μιας βραδιάς ανάμεσα στη σκηνή και...
-Τα στρινγκ; -Δεν ξέρω.
-Ακριβώς. -Ποιος είσαι πάλι εσύ;
Δεν ξέρω. Εσύ;
Ζέιντι, τι γυρεύεις εδώ;
Η κόρη μου η Ζέιντι.
Πλάκα κάνεις. Γεια. Χαίρω πολύ!
-Είχαμε ραντεβού, Μαξάντρα. -Ναι.
Θεέ μου, με συγχωρείς.
Έχασα την αίσθηση του χρόνου. Εντελώς. Λυπάμαι πολύ.
Το βλέπω. Θέλω να μάθω γιατί σου συνέβη αυτό.
Διευθετούσα κάποια πράγματα
με τον νέο σκηνοθέτη του θεάτρου. Τον Μάικλ Τζέφρι Λέιν.
Ναι. Δεν με λένε έτσι. Αλλά...
Έχει βαρύτητα, όμως.
-Ναι, αλλά... Μάικ Λέιν με λένε. -Θες κι άλλο.
-Το κάνετε κιόλας; -Ζέιντι!
Το αστείο με αυτό είναι...
H μαμά σου με πληρώνει για το αντίθετο.
Δεν το κάνουμε.
Αλλά θα μένει στο σπίτι μέχρι να τακτοποιηθεί. Εντάξει;
Πολύ βολικό. Πες μου, Μάικ, τι θα κάνεις με την Τρίτη Πράξη;
Θα την προσθέσουμε.
Σχεδίαζα να κάνω την Τρίτη Πράξη σαν...
Όλοι ξέρουν ότι η παράσταση έχει μια ξεπερασμένη
και οδυνηρά μισογύνικη κορύφωση.
Ακριβώς. Και γι' αυτό η δική μας προσέγγιση θα είναι συναρπαστική.
Θα είναι ανυποψίαστοι και ξαφνικά θα δουν
ότι μια γυναίκα μπορεί να έχει ό,τι θέλει.
Το πιστεύεις αυτό;
Αυτό μελετώ με τον Μάικ.
Ναι, αυτά μελετάμε παρέα.
Περνάς φάση πάλι, έτσι;
Μωρό μου, δεν έχεις διάβασμα;
Τι είναι αυτό με τις φάσεις;
Κάθε λίγα χρόνια ξεκινάει κάτι μεγάλο.
Φιλανθρωπίες, ντοκιμαντέρ ή νέους κολλητούς.
-Μάλιστα. -Γίνεται άλλη κάθε φορά.
Κάνε μου μήνυση που εξερευνώ τον εαυτό μου και τη συνεισφορά μου στον κόσμο!
Μόνο που δεν ολοκληρώνεις τίποτα ποτέ.
Όλο εμπόδια βρίσκεις.
Βασίλισσα της Α' Πράξης.
Η θεραπεύτριά μας, την οποία έστησε, είπε ότι αλλάζει
προσωπικότητες για να ξεφύγει απ' τις τύψεις για το...
Σου είπα ήδη ότι λυπάμαι που έχασα το ραντεβού
και θα το επαναπρογραμματίσω.
Συγγνώμη για τα Γαλλικά μου, αλλά η προσβολή πάει σύννεφο, μαλάκα μου.
Συγγνώμη.
Χάρηκα, Μάικ.
-Κι εγώ, Ζέιντι. -Στάσου, μη φεύγεις.
Θες λίγο κέικ; Αγάπη μου.
Τι τρέχει;
Η ΚΑΘΟΔΟΣ ΤΗΣ ΙΖΑΜΠΕΛ
Όχι, δεν το ήξερα πριν το στείλεις.
Έχει το δικαίωμα, κανονικά.
Δεν έχω ιδέα. Μπορεί να μου τα πει η Ζέιντι.
Πώς άλλαξε τη συμφωνία;
Μητέρα, καλύτερα να το κυνηγήσεις μόνη σου αυτό.
Δεν θέλω καβγάδες. Όχι γι' αυτό, όχι τώρα.
Τι λέει;
Να πάρει! Έδωσε σημεία ζωής, ρε άπιστοι!
Καλή φάση.
Τι λέει, ρε; Ξέρω, ξέρω...
Και συγγνώμη. Ξέρω ότι έχω απομακρυνθεί. Ζητώ συγγνώμη. Απλώς...
Είναι μεγάλη ιστορία. Είμαι στο Λονδίνο και θέλω να σας πω
ότι θα σας ξεπληρώσω σε λίγες εβδομάδες.
Έλα, ρε φίλε! Πόσες φορές πρέπει να σου πούμε
ότι δεν τα θέλουμε πίσω! Επένδυση ήταν.
Το ξέρω, αλλά όσες φορές κι αν το πείτε...
δεν θα χαραμίσω τα λεφτά των φίλων μου. Εντάξει;
Όχι. Το χρήμα είναι νερό, Μάικ. Ρέει προς κάθε κατεύθυνση.
Σωστή τοποθέτηση, αλλά και πάλι.
Ναι, στάσου λίγο. Μας έχεις ακόμα στο σκοτάδι.
Γιατί είσαι στο Λονδίνο;
Δεν ξέρω, με λίγα λόγια,
ήμουν μπάρμαν σε μια φιλανθρωπική εκδήλωση
και στο τέλος της βραδιάς χόρεψα για μια πλούσια κυρία.
Τώρα μένω στο σπίτι της στο Λονδίνο κι ανεβάζω παράσταση
σ' ένα διάσημο θέατρο που της ανήκει.
Καλή φάση. Το σεξ επί πληρωμή δεν είναι ντροπή, Μάικ.
Ιδίως όταν ζείτε και μαζί.
Να 'σαι καλά, Ταρζάν.
Θέλω να πω ότι θα έχω τα λεφτά σας,
δεν ξέρω τι ακριβώς έχω δεχτεί να κάνω κι ελπίζω να πάει καλά.
Μάικι, τα νέα είναι τέλεια. Κοιτούσα τον χάρτη σου χθες βράδυ...
Ξέρεις ότι είσαι σ' έναν κύκλο του Δία που ανοίγει κάθε 33 χρόνια;
Όχι, αλλά αυτό εξηγεί πολλά. Ναι.
Ναι, οπότε ό,τι υπαρξιακή σύγχυση νιώθεις τώρα,
είναι μια μύηση.
Καθαρίζει το τοπίο για την αυτοπραγμάτωσή σου.
Εγώ προσπαθώ να επιβιώσω, βασικά.
Να επιβιώσεις; Ελεύθερος επαγγελματίας είσαι.
Ο Μάτζικ Μάικ επιστρέφει στη σκηνή.
Και δεν χορεύω καν. Εγώ ετοιμάζω την παράσταση.
Το σκηνοθετώ ή κάτι τέτοιο. Θα είμαι έναν μήνα εδώ
και θα κάνει μία παράσταση για να εκδικηθεί τον πρώην της.
Δεν ξέρω. Είναι φευγάτη φάση.
Τι μας νοιάζει, ρε; Έχει φράγκα.
Πίστεψέ με. Μην το αφήσεις. Εντάξει;
Κοίτα εμένα, είμαι βασικά ένας δοξασμένος περιπατητής σκύλων. Εντάξει;
Μόνο φρόντισε να μην ξυπνήσει αυτή και ξαφνικά
σε θέλει έξω απ' το σπίτι, για το οποίο έχω συμβουλές, να ξέρεις.
Καλά. Δεν έχουμε σκύλους εδώ, οπότε ίσως είναι καλή ιδέα.
Το νιώθω στο ηλιακό μου πλέγμα, αδερφέ.
Αυτό είναι το ντάρμα σου.
-Μην του πας κόντρα. -Βίκτορ;
Τι κάνεις εκεί;
Τα γνωστά, περιμένω να τελειώσει το πελατάκι. Μιλάει στο τηλέφωνο.
Κι από πότε σε σταματάει αυτό;
Μου λείπετε, ρε.
-Είσαι ντυμένος; -Ναι.
Αυτή είναι;
Διακόπτουμε κάτι;
Όχι, έψαχνα ιδέες.
Κι εγώ το δουλεύω. Έλα να δεις τι βρήκα.
Κοίτα εδώ.
Δεν είναι υπέροχος;
Έχει απίστευτη έμφυτη φινέτσα και ευφυΐα ο τρόπος που κινείται.
Και ταυτόχρονα έχει κάτι άγριο, ξέρεις;
Σαν πρωτεύον ζώο.
Είναι απίστευτο.
Αυτό χρειαζόμαστε για την παράσταση. Έμπειρους χορευτές, όχι στρίπερ.
Ναι, αλλά ως σκηνοθέτης, σου υπόσχομαι...
Ξέρω ακριβώς τι ψάχνεις. Ναι.
Μ' αρέσει ο τρόπος που το έκανες αυτό.
Τι;
"Ως σκηνοθέτης".
Αρχίζεις και μπαίνεις στον ρόλο. Το ξέρεις;
Σου βγαίνει αυθόρμητα.
Το βλέπω ότι το έχεις ήδη φανταστεί.
Και είμαι σίγουρη πως συμφωνείς ότι θα ήταν φανταστικό αυτό.
-Είναι τέλειος. -Για την παράσταση.
-Ναι, δηλαδή... -Τον Αντόνιο χρειαζόμαστε.
Είναι τέλειος. Όπως είπα, απλώς... Είναι στην Ιταλία.
-Ρώμη. -Ρώμη. Δεν μπορώ...
Δεν έχω χρόνο να πάω να τον βρω στη Ρώμη και να τον φέρω.
Όχι. Δεν τίθεται τέτοιο θέμα.
Γι' αυτό έχεις σαΐνι παραγωγό!
Έρχεται την Πέμπτη. Αν εγκρίνεις δημουργικά, δηλαδή.
Αν τον θες εσύ, φυσικά. Εγκρίνω.
Δημιουργικά, φυσικά.
Έχω ενθουσιαστεί!
Εσύ;
Ναι, κι εγώ.
Δεν ακούγεται.
Έχω ενθουσιαστεί πολύ. Αλήθεια.
Δεν νομίζω ότι θα καταφέρω να κοιμηθώ.
Όχι;
Καληνύχτα.
Όνειρα γλυκά.
Εντάξει.
Στάσου, πού πας;
Να ξαπλώσω;
Πρέπει να βρούμε άλλους 10 χορευτές.
Γι' αυτό έχουμε τη Ρενάτα. Καλό βράδυ.
Όπως είπες, συγκέντρωσα τα καλύτερα ταλέντα
από διάφορα είδη χορού.
Και είναι πολλά υποσχόμενα
και αρκετά γυμνασμένα, όπως ζήτησες.
Εξαιρετική δουλειά, όπως πάντα, Ρενάτα.
ΡΑΤΙΓΚΑΝ
Δεν μπορούσε να εξηγήσει όλο αυτό που ένιωθε,
αλλά η Μαξ ήξερε ότι δεν υπήρχε πλέον γυρισμός.
Ήθελε απεγνωσμένα να μάθει γιατί ένιωθε έτσι,
γι' αυτό αγόρασε κάμποσα βιβλία για την ιστορία του χορού.
Για τον Μάικ, το Ράτιγκαν δεν είχε συμβολικό βάρος,
ήταν απλώς ένας χώρος εργασίας.
Και δεν ξεχνούσε πως, για να τελειώσει κάτι, έπρεπε να το ξεκινήσει πρώτα.
Για τη Μαξάντρα, το Ράτιγκαν είχε μεταμορφωθεί.
Από απομεινάρι του παρελθόντος έγινε μια πηγή ανανέωσης.
-Γεια και χαρά σας. -Καλώς την!
Είστε έτοιμοι ν' αλλάξουμε το θέατρο για πάντα;
-Ναι! -Ναι.
Εντάξει. Χαλαρώστε. Δεν έχουμε κάνει τίποτα ακόμα.
Είστε πολύ ταλαντούχα παιδιά. Κανείς δεν το αμφισβητεί αυτό.
Κάθε ένας από εσάς επιλέχθηκε επειδή προσφέρει
κάτι μοναδικό που δεν έχουμε ξαναδεί.
Εντάξει;
Αλλά έχω μια ερώτηση.
Ας σηκώσει χέρι
όποιος έχει γδυθεί μπροστά σε χίλιες γυναίκες.
Ακριβώς.
Ξέρετε πόσο γρήγορα μια ομάδα από τρυφερές μανούλες μπορεί
να σας κάνει να κρυφτείτε σε μια γωνιά και να εύχεστε να μην είχατε γεννηθεί;
Μπορεί να συμβεί. Το έχω δει. Και είναι πολύ εύκολο.
Δεν το πιστεύω αυτό που θα πω, αλλά έχουμε έναν μήνα.
Ναι.
Έχουμε έναν μήνα για να σας κάνουμε τους καλύτερους στρίπερ
που έχουν πατήσει το πόδι τους στη Γη.
Και πρέπει να είστε έτοιμοι να λερωθείτε,
να ιδρώσετε και να μην κωλώσετε.
Κι αν κάνουμε τη δουλειά μας καλά,
θα 'χετε άλλα προβλήματα να λύσετε.
Πρέπει να μάθετε να προστατεύεστε σε μια αποκάλυψη με ζόμπι
γεμάτα καταπιεσμένο πόθο.
Απορίες;
Εγώ έχω μία.
Μπορείς να πηδήξεις ζόμπι μέχρι θανάτου;
Ή θέλει σφαίρα στο κεφάλι;
Συγγνώμη, τι κάνεις εδώ;
Δεν με απέλυσες κανονικά,
οπότε βγάζω το ψωμί μου ακόμα από σένα.
Με συγχωρείς. Έπρεπε να είμαι πιο σαφής.
Θα συνεχίσεις να πληρώνεσαι, αλλά χωρίς να δουλεύεις.
Κακώς το πήρα τόσο καλά.
Απλώς εμπνεύστηκα από το όραμα του νέου σκηνοθέτη μας.
Τι είπα;
Δεν είπε τίποτα.
Δεν είναι κάτι που είπες. Είναι αυτό που είσαι.
Ξέρεις πόσο καιρό φανταζόμουν να μπει κάποιος
απ' αυτήν την πόρτα με φλογοβόλο και να τα κάψει όλα, το κέρατό μου;
Δεν αντέχω τη λαίδη Ίζαμπελ.
Έξι μήνες τώρα λαχταρώ να πνίξω αυτήν τη σεμνότυφη τύπισσα.
Ξεκόλλα, κοπελιά. Έλεος, δηλαδή.
Πλούσια είσαι. Στείλε μια άμαξα στην πόλη και πλήρωσε όποιον αρτιμελή άντρα,
στρατιώτη, ναύτη βρεις αντί να χάνεις χρόνο ανησυχώντας
με ποιον αξιοθρήνητο θα παντρευτείς
κι απόλαυσε ένα αξιοπρεπές πήδημα με κάθε έναν από δαύτους!
Είναι πολύ καλή δουλειά, πολύ σταθερή και...
συνήθως δεν τα λέω όλα αυτά.
Ήταν ποιητικό. Ανήκεις σίγουρα στο κοινό μας.
Φροντίστε να πάρει πρόσκληση.
Ο τίτλος θα παραμείνει ίδιος;
Ναι, αλλά είναι κράχτης για το κοινό.
Μετά θα δουν κάτι άλλο.
Ναι, αλλά γιατί να μην κρατήσουμε την ίδια έναρξη;
Θα είναι μεγάλη η έκπληξη, βασικά.
Για να πω την αλήθεια,
αν θες ένα σόου που ικανοποιεί τις γυναίκες,
δεν θα ήταν σοβινιστικό να μην πρωταγωνιστεί γυναίκα;
-Με είπες σοβινίστρια; -Όχι.
-Γιατί είμαι φεμινίστρια. -Ναι.
Εγώ τα καίω όλα. Δική μου ιδέα ήταν όλο αυτό.
Το ακούσατε. Ιδέα της ήταν.
Θα κάνεις την Ίζαμπελ, αφού δουλεύεις ήδη εδώ.
Έχω ενθουσιαστεί. Σας ευχαριστώ πολύ.
Θα χορεύεις κι εσύ στο σόου;
Όχι. Σκηνοθετώ μόνο. Σωστά;
Κρίμα.
Τώρα που αποκτήσαμε πρωταγωνίστρια πάλι,
ας μας δείξει ο σκηνοθέτης τον ρυθμό της πρώτης πράξης.
Ναι. Την πρώτη πράξη, αμέσως.
Να ο Τζάκσον, ο χαμηλής τάξης, αλλά σέξι φίλος του άντρα. Ατάκα;
Ο Χάρολντ είπε ότι δεν θες να πας στο Καλαί φέτος. Ισχύει;
-Το έχω βαρεθεί. -Θίο;
Δεν σηκώνω κουβέντα. Θα πας. Τέλος.
Τέλεια. Ρίξ' το.
Έλα τώρα. Όχι.
Έλα, βρε Μάικ. Σταματήστε!
Καλά, σταματήστε. Τι συμβαίνει;
Δεν θ' αρχίσουν να χορεύουν απ' το πουθενά.
Εμένα δεν με χαλάει καθόλου.
-Αυτό δεν είναι το ζητούμενο; -Όχι.
Δεν θα διακόπτεις την πλοκή.
Μια δυνατή πρωταγωνίστρια πρέπει να έχει έναν σκοπό.
Πρέπει να ξέρουμε τι θέλει.
Εντάξει. Τι λες να θέλει, τότε;
Δεν ξέρω. Σίγουρα δεν θέλει αυτήν τη ζωή.
Θέλει να φύγει, δηλαδή;
Δεν μπορεί.
Γιατί; Δεν είναι ελεύθερη;
Έχει οικογένεια. Θα υπάρχουν συνέπειες.
Άρα, το θέμα είναι τα λεφτά.
Αυτό είναι το λιγότερο. Θα έχανε φίλους, ευκαιρίες.
Την ταυτότητά της. Θα καταστρεφόταν ο κόσμος της.
Δεν ξέρω. Εγώ θεωρώ ότι πρέπει να χαλαρώσει.
-Και κάνα πήδημα δεν βλάπτει! -Γιατί όχι;
Η παράσταση δεν έχει να κάνει με το πήδημα. Όχι μόνο.
Πρέπει να λύσει το δίλημμά της. Δεν θα 'ρθει κάνας μαγικός μονόκερος
για να πραγματοποιήσει τις φαντασιώσεις της.
Τι είπες τώρα;
Δεν είναι κακή ιδέα.
Ξέχνα το.
Άκου. Απλώς... Τι θα 'λεγες...
Πού σκατά θα βρω άλογο;
Μήπως ένα caballito;
Δεν έχω για caballito.
Κι αν δεν το βλέπουμε; Δεν θα εμφανίζεται.
Όχι, από την άλλη.
Όχι.
Πόση ώρα στέκεσαι εκεί;
-Αρκετή. Μπορώ; -Ναι.
Έχεις δουλέψει καιρό με τη Μαξ κι αυτόν τον Ρότζερ;
Δεκαοκτώ υπέροχα χρόνια.
Άρα, θα ξέρεις τους φίλους απόψε.
Πώς είναι;
Δεν τους αρέσουν οι αλλαγές, κύριε.
Εντάξει.
Πώς είμαι; Μην πεις τις γνωστές μαλακίες.
Έχω την εντύπωση
ότι θα γελάσουν αν δουν τη γραβάτα.
Πλάκα κάνεις.
-Τι; -Εσύ! Το κοστούμι.
Φαίνεσαι απίστευτα ακριβή.
Δεν φαντάζεσαι πόσο.
Ένα από τα πιο πρωτόγονα συναισθήματα των ανθρώπων είναι να ανήκουν κάπου,
να συνδέονται με άλλα όντα, να είναι μέρος μιας φυλής.
Μαγνητικές έχουν δείξει ότι η κοινωνική απόρριψη δημιουργεί ουσιαστικά
την ίδια εγκεφαλική δραστηριότητα με το σωματικό τραύμα. Ο Μάικ δεν το ήξερε,
αλλά γνώριζε ότι ο χορός ενώνει τον κόσμο.
Ακόμα και αν κάποιοι είναι σνομπ.
Και ήξερε ότι ο Βίκτορ είχε δίκιο. Θα γελούσαν με τη γραβάτα του.
Και είπε "Έτσι κουνάμε την πετσέτα!"
Πάντα γελάω.
-Πες μας τα τελευταία κουτσομπολιά. -Ναι, άντε.
Μην αφήσεις ούτε σάλιο.
-Δεν το συνηθίζω γενικά. -Αλήθεια είναι.
Δεν έχω να πω κάτι, όμως.
Τα ξέρετε ήδη όλα,
αφού είστε διπλοί πράκτορες και μιλάτε με τον Ρότζερ.
-Έλα τώρα. -Δεν ισχύει.
-Θίχτηκα. -Δεν είναι έτσι.
Απ' όσο ξέρω, χώρισε με το κορίτσι. Οπότε...
Και τώρα πρέπει να τρέξει πάλι σ' αυτόν;
Όχι, δεν υπονοώ κάτι τέτοιο. Απλώς, κάτι είναι κι αυτό.
-Θέλει χρόνο, Μπιλ. -Ασφαλώς.
Ή το έχεις ξεχάσει;
Να τα μας.
Ευχαριστώ για το ενδιαφέρον, αλλά πρέπει να ξέρεις...
Δεν έχω υπάρξει πιο χαρούμενη στη ζωή μου.
-Χαίρομαι που το ακούω. -Μπούρδες.
Φίμπι!
Μπορεί να κάνει ό,τι θέλει, όπως κι εγώ.
-Ναι. -Μοντέρνα πράγματα.
Τι σημαίνει αυτό για το διαζύγιο;
Τι μας νοιάζει; Δεν έχετε άλλο θέμα να συζητήσουμε;
Εκτός από τα αστεία του Μπιλ. Ας το διασκεδάσουμε.
-Μάικ, γιατί δεν λες... -Τώρα έλεγα...
Μισό, ακούστε αυτό. Το όραμά του για την παράσταση.
-Ναι. -Εντάξει.
Ναι, όπως λέγαμε, θεωρούμε ότι είναι
πολύ σημαντικό να τιμήσουμε το αρχικό υλικό.
Ναι, αλλά για να γίνει σωστά...
Μη συνεχίσεις. Πρέπει να είναι έκπληξη.
-Εντάξει. -Ωραία.
-Έξυπνο, να διασκευάζεις κάτι κλασικό. -Εντελώς.
Είναι της μόδας τώρα.
Ναι, δεν ξέρω αν θα το έλεγα διασκευή κλασικού...
Φίμπι, αλλά... η δική μας προσέγγιση
θέλει γδύσιμο, λάδωμα και ξυλιές.
-Όχι. Του αρέσουν οι μεταφορές. -Εντάξει.
Υπάρχει δραστήρια θεατρική κοινότητα στο Μαϊάμι;
Αν έχεις λεφτά,
μπορείς να έχεις όση δράση θες.
Θα 'χεις δουλέψει πολύ με Art Basel.
Όχι. Ποιος είναι αυτός; Δεν τον ξέρω.
-Ελάτε, παιδιά. Εννοείται ότι ξέρω. -Θεέ μου.
Είναι η πιο διάσημη έκθεση τέχνης.
Γίνεται κάθε χρόνο στην πόλη μου.
Η φάτσα σου τώρα...
Αν η παράσταση είναι σαν αυτόν, εγώ είμαι μέσα.
Μιλήστε του τώρα που μπορείτε, γιατί
θα γίνει πολύ διάσημος και δεν θα 'ναι διαθέσιμος.
Το εξελίξαμε, βλέπω.
Σύμφωνοι.
Δεν είμαι σίγουρος, αλλά εντάξει.
Εκείνη είναι ασυνήθιστα λαμπερή απόψε.
Ναι, μάλλον... Δεν ξέρω.
Θα κάνει καλό στην ψυχή το διαζύγιο.
Το διαζύγιο.
Ναι... Τι;
Εσείς το λέτε αλλιώς εδώ το τέλος ενός γάμου;
Ναι. Όταν δεν ισχύει. Ναι.
Ναι, έχουν μια συμφωνία τώρα.
Ναι.
Αλλά το προγαμιαίο θέλει μια δεκαετία για να εκδικαστεί.
Ακριβώς.
Άσε που ξέρει ότι δεν θα πάρει τίποτα.
-Φρίκη. -Ναι.
Πρέπει να μείνει μαζί του, αλλά χωρίς να είναι μαζί του.
Θα ήταν το χρυσό εισιτήριο.
Μακάρι να είχες σηκωθεί και να είχες βγάλει τα ρούχα σου.
Πάμε πάλι πίσω. Θα τα βγάλω τώρα.
Για να δω τα μούτρα τους.
-Είναι τόσο ψεύτικοι. -Οι πιο ψεύτικοι που ξέρω.
Το μόνο αληθινό άτομο στη ζωή μου είναι η Ζέιντι.
Είναι από τα πιο αληθινά. Ναι. Σου λέει αυτό που σκέφτεται.
Εσύ, Μάικ;
Είσαι αληθινός;
Τι εννοείς; Εσύ με θεωρείς αληθινό;
Δεν ξέρω.
Κάποιες φορές, νομίζω ότι σε ονειρεύομαι.
Είσαι ονειρεμένος, βασικά.
Μυρίζεις ονειρεμένα.
Έχεις ονειρεμένη γεύση.
Μισό. Θέλω να σιγουρευτώ πρώτα. Άκου.
-Όχι, δεν πειράζει. Καταλαβαίνω. -Όχι, περίμενε.
-Βλακεία μου. -Όχι.
Όχι, με συγχωρείς.
-Έχω πιει πολύ. -Κακώς σε σταμάτησα.
Τι; Ένα ποτήρι κρασί ήπιες μόνο.
-Όχι, εγώ φταίω. -Θες να πεις ότι είμαι τρελή;
-Όχι, καμία σχέση. -Με λες τρελή;
Κακώς σε έκοψα.
Ήταν ξαφνικό, οπότε...
-Αφού δεν έχω πιει, είμαι τρελή. -Έλα εδώ.
-Σταμάτα. Μαξ, συγγνώμη. -Δεν είμαι τρελή. Έχω πιει πολύ.
-Σταμάτα. Άκου την... -Όχι, εσύ σταμάτα. Δεν θέλω ν' ακούσω.
Ό,τι κι αν μου πεις τώρα, θα είναι λάθος.
Σου ζήτησα συγγνώμη ήδη. Εντάξει; Καταλαβαίνω. Αλήθεια.
-Μη μου το χτυπάς κιόλας. -Εντάξει.
Δεν θέλω τον οίκτο σου. Καταλαβαίνω.
Μπορείς να βάλεις λίγη μουσική, Βίκτορ;
Γεια σου. Καλημέρα.
Καλημέρα.
Γιατί ξύπνησες τόσο νωρίς;
Γράφω βιβλίο.
Βιβλίο;
Αυτά κάνετε στο σχολείο εδώ;
Υποθέτεις ότι λόγω ηλικίας
θα έγραφα βιβλίο μόνο για το σχολείο;
Όχι, απλώς δεν ξέρω κανέναν συγγραφέα.
Περί τίνος πρόκειται;
Είναι για κάποιους που γνωρίζονται και κάνουν διάφορα.
Είναι για κάθε νέα ανάσα που βάζω στο ανήμπορο κορμί μου.
Και είμαι στις 40 σελίδες περίπου.
-Αρκετές. -Ναι.
Πόσες θα έχει;
Λίγες ακόμα.
-Τι τρέχει, Βικ; -Ναι, καλά.
Τι; Γιατί είναι έτσι;
Αν κάνει ότι σε συμπαθεί, σε μισεί. Αν κάνει ότι σε μισεί,
δείχνει ότι σε σέβεται επειδή σε μισεί πραγματικά.
Δεν βοηθάει αυτό. Γιατί δεν παραιτείται, τότε;
Για τον ίδιο λόγο μ' εσένα. Συστημική οικονομική ανισότητα.
Μιας και το 'φερε η κουβέντα, είδες τη Μαξάντρα το πρωί;
Όχι. Και γιατί τη λες έτσι; Αφού ξέρεις ότι το μισεί.
Με πήρε ορφανή και είπε ότι το "μαμά" θα ήταν ψέμα.
Έλα τώρα. Είσαι λίγο σκληρή.
Κάνει ό,τι μπορεί και σ' αγαπάει όσο δεν πάει.
Το ερώτημα είναι γιατί την αγαπάς εσύ όσο δεν πάει.
Μεγάλη λέξη η αγάπη, Ζέιντι.
Η αλήθεια είναι ότι κανείς δεν πίστεψε σ' εμένα όπως η μαμά σου.
-Ζέιντι; -Γεια, Ρότζερ.
Γεια, καλή μου.
-Η μητέρα σου; -Πάνω είναι η Μαξάντρα.
Αυτός ποιος είναι;
Ο Μάικ. Ο νέος σκηνοθέτης της παράστασης.
-Μάλιστα. -Τι λέει;
Ρότζερ Ράτιγκαν.
Μάικλ Τζέφρι Λέιν.
Ελπίζω να μη μας έκλεισε ταυτόχρονα ραντεβού η Μαξ.
Εδώ μένει.
Δεν θα συμπέσουμε, τότε.
Όχι.
Ελπίζω το θέατρο να σου 'χει φερθεί καλά.
Απολαμβάνω να είμαι μέσα του.
Έχει απίστευτη αίσθηση.
Ανυπομονώ να δω πώς θα το βελτιώσεις.
Ανυπομονώ να το βιώσεις.
-Είναι λίγο άγριο. Με το μαλακό. -Εντάξει.
-Γουντς. -Ήχος. Πάμε.
Μπράβο.
Μπράβο. Αυτό θα πει φινέτσα.
Ναι. Ήταν τέλειο. Πρέπει να σκεφτώ
πώς ταιριάζει με την παράσταση. Αλλά ήταν... τέλειο.
Εντάξει, Χάρι, πάμε.
Δώσ' της το.
Πάρε τον χρόνο σου.
Δείξ' της.
Ναι.
Αυτό είναι.
Δώσ' της να καταλάβει.
Αυτό είναι. Εντάξει. Τέλειο.
Δεν μπορείς να χορέψεις καλύτερα απ' αυτό. Είναι άψογο.
Το μόνο που έχω να πω είναι ότι ο συγκεκριμένος χορός
είναι πιο πολύ πήδημα παρά χορός.
Το τραγούδι λέγεται "Άδεια", οπότε μόλις σου τη δώσει
πρέπει να συνεχίσεις και να...
Δεν πρέπει να χαθεί η χημεία.
Στάσου. Δες τη διαφορά.
Δεν χρειάζεται να χορέψεις καν.
-Γεια. -Γεια.
-Μπορώ να σε αγγίξω; -Φυσικά.
-Ναι; Σίγουρα; -Ναι.
Γούντι! Γούντι!
Δεν καταλαβαίνω. Έχεις αυτήν την όμορφη, θρυλική σκηνή
κι εσύ περιφέρεσαι γύρω απ' την καρέκλα.
Μπορείς να κάνεις το ίδιο...
εδώ ή να...
από εκεί...
Καμιά γυναίκα δεν θέλει να πνίγεται μέσα σε testiculos.
Εντάξει.
Καλύτερα να απλωθείς.
Εντάξει.
Λιγότερα testiculars και επέκταση.
Μελέτες λένε ότι ο χορός ήταν μορφή επικοινωνίας
τόσο σημαντικός όσο το φαγητό ή ο ύπνος.
Παραδοσιακά, οι φυλετικοί χοροί επέτρεπαν σε χορευτές αντίθετων φύλων
να έχουν κοινωνικά αποδεκτή σωματική επαφή προτού
μιλήσουν ο ένας στον άλλον.
Μόνο όταν εμφανιζόταν κάποια αριστοκρατική τάξη,
γινόταν ο χορός πηγή απόλαυσης
πέρα απ' τον αρχικό σκοπό του,
το γεφύρωμα διαφορετικών κόσμων,
το κλείσιμο πληγών που δεν έκλειναν με λόγια.
Λοιπόν, έτοιμοι;
Βάλ' το πάλι.
Εντάξει. Σταματήστε τη μουσική!
Σιγά! Συγγνώμη, ποιος διάολο είσαι;
Πόλη του Ουεστμίνστερ. Ανώτατη επιτροπή ιστορικής αρχιτεκτονικής.
Εγώ είμαι η ιδιοκτήτρια του θεάτρου. Υπάρχει πρόβλημα;
Έτσι νομίζω.
ΜΗΤΡΟΠΟΛΙΤΙΚΟ ΣΥΜΒΟΥΛΙΟ ΑΠΟΡΡΗΤΟ
Κάτι άλλο;
Θα επανέλθουμε.
Τη βάψαμε.
"Απαιτείται γραπτή έγκριση για να γίνουν αλλαγές στο ακίνητο.
Αν γίνουν αλλαγές χωρίς έγκριση ή απαλλαγή,
το θέατρο
θα επιστρέψει στην αρχική κατάσταση και μετά θα ζητηθεί έγκριση".
Ο Ρότζερ θέλει να με ελέγξει.
Παρ' όλο που έχουμε χωρίσει και παίρνουμε διαζύγιο,
επειδή πήδηξε τη βοηθό.
Συγγνώμη, μωρό μου, αλλά δεν είναι μυστικό.
Κι αν το κάνουμε ούτως ή άλλως; Τι θα κάνουν, δηλαδή;
"Η μη συμμόρφωση θα οδηγήσει σε πρόστιμο 10.000 λιρών τη μέρα
και κατάσχεση του ακινήτου από τον δήμο".
Ακόμα κι αν πληρώσω, θα βρει τρόπο να πιέσει τους αρμόδιους
για να παρακάμψουν τη διαδικασία. Έτσι λειτουργεί.
-Έτσι, Βίκτορ; -Πιστεύω...
Πρέπει να φτάσουμε στην κορυφή γιατί η ελευθερία μας είναι ουτοπία.
Όταν σου στερούν τα δικαιώματα...
Ποιον πρέπει να αποπλανήσουμε για να μας στηρίξει;
Ο ορισμός της διαφθοράς.
Ζέιντι, μωρό μου,
πρέπει να ξέρεις ότι ο νόμος είναι άχρηστος
απέναντι σε αντρικές δομές εξουσίας.
-Όχι σε όλες. -Τι εννοείς;
Η Έντα Ίγκλμπαουερ.
Ως πρόεδρος, έχει τη δύναμη να χορηγήσει απαλλαγή.
Τι άλλο ξέρουμε για την Έντνα, Ζι;
Δεν έχει πολλά στο Google.
Μάλλον είναι ελεύθερη και ζει μόνη.
Καλό αυτό.
Δεν έχει κάτι στα μέσα δικτύωσης. Μόνο ένα βιογραφικό στη σελίδα του συμβουλίου.
Δες αν έχει κατοικίδιο ή χόμπι.
Δεν βρήκα κάτι. Φαντομάς.
ΑΠΟΡΡΙΨΗ ΑΙΤΗΜΑΤΟΣ
ΕΙΣΙΤΗΡΙΑ
Η ΛΙΜΝΗ ΤΩΝ ΚΥΚΝΩΝ
Άκου...
Θα 'ναι άκαρδη για να κλείσει τη Λίμνη των Κύκνων.
Μπορεί, αλλά όλοι θέλουν κάτι. Ας το ψάξουμε κι άλλο.
Κι αν δεν ήξερε καν τι ήθελε;
Αυτό δεν σταμάτησε τους άντρες να δίνουν λάθος απάντηση.
Ελάτε, παιδιά, πείτε κάτι. Βίκτορ, μην κάθεσαι έτσι.
Τη σκοτώνω, αν πάρω αρκετά.
Ίσως είναι η καλύτερη ιδέα.
Αλλά αυτό χρειάζεται γυναικεία ματιά.
Τι ήθελες πριν από το Μαϊάμι;
Να ξεφύγω απ' τη ζωή μου.
Αλλά μετά,
εμφανίστηκε κάποιος και μου χάρισε μια απρόσμενη,
μαγική στιγμή που με έκανε να θυμηθώ ποια ήμουν πραγματικά.
Ήταν σαν μικρός θησαυρός.
Άρα, πρέπει να δούμε ποια ήταν η Έντνα
πριν τη γραφειοκρατία. Θα βοηθήσει.
Αυτό είναι!
ΑΙΤΗΜΑ ΕΓΚΡΙΘΗΚΕ
Μα γιατί δεν θες το "Suavemente";
Μ' αρέσει.
-Είναι τέλειο. -Ναι, συμφωνώ.
Δεν το χρειαζόμαστε τώρα. Άκουσέ με. Η Ίζαμπελ...
Με τόσα κομμάτια...
Τα ξέρω απ' έξω.
Πιο σημαντικά απ' το "Suavemente";
Δεν έχουμε μεγάλο φινάλε.
Θα το φτιάξουμε.
-Είναι ομαδικό νούμερο. -Πολύ σημαντικό.
Και μετά θα χορέψουν όλοι στο πλήθος.
-Ό,τι να 'ναι. -Γιατί;
Το έχουμε ξανακάνει αυτό με το κοινό.
Θέλει κάτι διαφορετικό. Προσωπικό.
Όλα προσωπικά είναι και εξυπηρετούν κάτι.
Γιατί το κάνεις αυτό;
Γιατί το παρουσιάζεις τόσο χάλια;
Το βρήκα. Εσύ πρέπει να χορεύεις.
Δεν πας καλά. Τι είν' αυτά που λες;
-Δεν χορεύω. -Γιατί μου αρνείσαι ό,τι λέω;
Το έχεις προσέξει;
Τα έχω δεχτεί όλα ως τώρα!
Θέλω μια κλιμάκωση. Κάτι διαφορετικά, κάτι προσωπικό.
Κάτι που δεν ξέρω για σένα.
Κάνε κάτι προσωπικό, τότε.
Αυτό αφορά τις γυναίκες. Εσύ είσαι γυναίκα, όχι εγώ.
Δεν χορεύω στην παράσταση. Κάν' το εσύ προσωπικό.
Κάνε ό,τι θες.
Κάνε ό,τι έκανες με τον Αντόνιο.
Είναι τέλειο. Δεν είναι προσωπικό;
Δική σου είναι η παράσταση. Δώσε μου κάτι που να είναι δικό σου.
Ανοίξου.
-Το έκανα. -Πότε;
Όλη την ώρα.
Αν δεν το έχεις δει, τι να πω.
Ούτε εγώ ξέρω τι να πω,
αφού πήγα να σε φιλήσω και τραβήχτηκες.
Δεν ξέρεις να ανοίγεσαι. Γι' αυτό θες το "Suavemente".
Πελατάκι περιμένεις ακόμα, κουτσομπόλη;
Σειρά σου. Δεν τον αντέχω.
Ναι, Βίκτορ;
Δεν είπα τίποτα.
Ναι, όλο μέσα σου τα λες εσύ. Πες το δυνατά, ρε φίλε.
Το κακό με τη Μαξ είναι ότι έχει την τάση να περιπλέκει τα πράγματα.
Ναι.
Ιδίως όταν ξέρει καλά τι θέλει.
Και μ' εσένα το ξέρει καλά αυτό.
Γιατί δουλεύεις για εκείνη; Ας δούλευες για τον Ρότζερ.
Έχει πιο πολλά αρχίδια.
Άκου, μαλάκα.
-Καλύφθηκα. -Ναι.
Πάρε μια απόφαση γιατί κοντεύεις να με τρελάνεις.
Εσύ με τρελαίνεις.
Τι κάνεις;
-Σταμάτα. Πάψε πια. -Όχι, εσύ σταμάτα.
Εσύ να πάψεις.
Θέλω ένα χαρούμενο τέλος.
Είσαι τρελή. Το ξέρεις, έτσι;
Δεδομένης της σύγχυσης που επικρατεί γύρω απ' τη λέξη "αγάπη" γενικά,
τι πρέπει να θεωρήσουμε για την "αγάπη" στα πλαίσια του χορού;
Αν αγαπάς να χορεύεις με κάποιον,
σημαίνει ότι τον αγαπάς προσωπικά κιόλας;
Τι άλλα συναισθήματα ανταλλάζουμε μέσα απ' τον χορό;
Χορεύουμε με κάποιον που δεν εμπιστευόμαστε;
Θα εμπιστευόμασταν κάποιον που ξέρει να χορεύει;
Η Μαξ και ο Μάικ δεν το σκέφτονταν αυτό, αλλά θα έπρεπε.
Σταματήστε τη μουσική! Σταματήστε!
-Έντνα; -Έντνα;
Λυπάμαι πολύ, κυρία Μεντόζα.
Ζητώ συγγνώμη από όλα τα όμορφα πλάσματα εδώ.
-Για ποιο πράγμα; -Απαγορεύονται οι ανυψωτές.
Όπως φαίνεται, η νέα σας σκηνή είναι ελαφρώς πιο ψηλή.
Απορρίφθηκε η απαλλαγή. Πρέπει να κλείσετε αμέσως.
Μα το είχες εγκρίνει ήδη!
Μου τηλεφώνησαν από βουλευτικό γραφείο. Είναι ο νόμος. Δεν μπορώ να κάνω κάτι.
Συνεχίστε. Θα το τακτοποιήσω εγώ. Επιστρέφω αμέσως.
Εντάξει.
Πώς τολμάς, γαμώτο; Δεν θα με κλείσεις πάλι. Όχι αυτήν τη φορά.
Μαξ, θέλω να ξαναχτίσω την εμπιστοσύνη μας.
Στο μεταξύ, προσπαθώ να σε προστατεύσω.
Πώς με προστατεύεις κλείνοντάς με;
-Δεν μιλώ γι' αυτό. -Για τι μιλάς, τότε;
Για την κρίση σου.
Γι' αυτό που είδα στην κουζίνα μπροστά στην κόρη μας.
Ρότζερ, δεν θ' ανοίξω συζήτηση για την κρίση μου τώρα.
Έδωσες το θέατρο της οικογένειάς μου σε έναν γαμημένο στρίπερ.
Δεν ξέρεις τίποτα για τον Μάικ.
Ξέρω πότε σε χρησιμοποιούν. Δεν το βλέπεις;
Όχι.
Όλοι μεγαλώνουμε, γλυκιά μου, αλλά δεν περίμενα τέτοια απόγνωση!
Άντε γαμήσου! Νοιαζόμαστε ο ένας για τον άλλον.
Έχεις διαβάσει ποτέ το συμφωνητικό μας;
Εκεί που λέει για τη δυσφήμιση του οικογενειακού ονόματος;
Μόλις ανέβει αυτή η παράσταση, οι δικηγόροι της μαμάς θα ζητούν
και το τελευταίο σελίνι στα δικαστήρια χωρίς σταματημό.
Κι αν δεν μπορείς να βοηθήσεις τον εαυτό σου, κάν' το για τη Ζέιντι.
Γιατί να την πληρώσει για τις φαντασιώσεις σου;
Μπορείς να σταματήσεις;
Τι;
Ξέρω τι σκέφτεσαι.
"Τι περίμενε ότι θα γίνει;"
Μα δεν το σκέφτηκες καν. Ερωτεύτηκες.
Σκάσε πια.
Λες να μην το ξέρω;
Και άσε το κήρυγμα. Δεν ήσουν εκεί.
Αυτός ο ένας χορός, το κέρατό μου,
άλλαξε τα πάντα μέσα μου.
Νιώθω σαν να μου έβγαλε έναν καλύτερο εαυτό,
αλλά όλοι γελάνε μαζί μου. Έγινα ρεζίλι. Ξεφτιλίστηκα.
Όχι σ' εκείνον, όμως.
Πιστεύει σ' εμένα.
Και πρέπει να του πω ότι η παράσταση για την ενδυνάμωση των γυναικών τελείωσε,
επειδή είμαι αδύναμη.
Το πιο τρομακτικό είναι
ότι σε λίγο θα μάθω αν εκείνος ο χορός σήμαινε για εκείνον ό,τι και για μένα.
Ή αν είμαι απλώς άλλη μια Τρίτη.
Όχι, πιο πολύ Πέμπτη θα έλεγα.
Ήμουν πάντα τόσο ανώριμη;
Όχι. Μόνο τις βροχερές μέρες.
Ένα, δύο, τρία, τέσσερα, πέντε, έξι, επτά, οκτώ.
Ένα.
Μάικ.
Τζακ, συνέχισε το πέρασμα.
Τι σκατά θα πει "τελειώσαμε";
Λυπάμαι. Έκανα ό,τι μπορούσα, αλλά απέτυχα.
-Στάσου. Καλά. -Ο Βίκτορ θα έρθει
να σε πάρει και να φροντίσει να γυρίσεις πίσω αύριο.
Όχι. Τι έγινε; Δεν είσαι έτσι εσύ.
Τι σκατά σ' έχει πιάσει;
Τίποτα.
Τι; Δεν το πιστεύω, γαμώτο.
Είσαι όντως η Βασίλισσα της Α' Πράξης, έτσι; Έλεος.
Δεν ξέρεις τίποτα για μένα. Ούτε καταλαβαίνεις.
Είναι Παρασκευή. Δεν θα βάλουν λουκέτο πριν τη Δευτέρα.
Αλλά εσύ τα παρατάς.
Δεν υπάρχει παράσταση.
Ούτε ένα φινάλε δεν βρήκες.
Δεν μπορείς να πεις πως δεν είναι ξεχωριστό ό,τι φτιάξαμε.
Το ξέρω ότι δεν μπορείς.
Λυπάμαι, αλλά πρέπει να το αφήσουμε.
Θα πληρωθείς, όμως.
Στάσου! Χέστηκα για τα λεφτά. Καρφί δεν μου καίγεται.
Εντάξει;
Το 'χουμε και δεν θα μας αφήσω να το παρατήσουμε.
Είσαι πολύ καλή σ' αυτό.
Πάω στοίχημα ότι αυτός δεν νοιάστηκε ποτέ για τα ταλέντα σου.
Μην αφήσεις να τελειώσει.
-Γούντι! -Ρίχ' το, φίλε.
Έναν υδραυλικό και μια μπαλαρίνα.
Η πριγκίπισσα κάνει απεργία πείνας.
Δεν ανοίγει καν.
Τι; Ούτε πίνει τίποτα;
Δυστυχώς, όχι.
Το είπες με τη σοφή βρετανική προφορά σου;
Πίστεψέ με, ούτε από το Downton Abbey να 'χα βγει.
Κι αν ο τύπος δεν συνέλθει σύντομα,
σε βλέπω να μένεις εδώ μέσα για μήνες. Μην πω και χρόνια.
Δεν της είπες ότι έδωσες κλειδιά στον Μάικ;
Έλα τώρα.
Αν μάθαιναν οι δικηγόροι ότι ο υπηρέτης της
ξέχασε να κλειδώσει το θέατρο, θα πρέπει να το αρνηθεί.
Αυτό που ξέρω είναι ότι δεν ωφελούν τα λόγια.
Οι πράξεις διδάσκουν μόνο.
Μήνυμα απ' τον Μάικ.
"Υπάρχει ελπίδα. Στις επτά ξεκινάμε. Πάμε Φινάλε".
Για να δω.
Και χαϊκού, μάλιστα.
Δεκαεπτά συλλαβές σε ομάδες των 5-7-5.
Θα 'ναι τυχαίο, αλλά
υπάρχει ελπίδα για δαύτον.
Θα 'ναι εμπειρία η Κυριακή, μάλλον.
Έτσι νομίζω.
ΕΜΠΙΣΤΕΥΟΜΑΣΤΕ ΤΟΝ ΜΟΝΟΚΕΡΟ
ΜΑΞΑΝΤΡΑ ΜΕΝΤΟΖΑ ΕΙΣΑΓΕΤΕ ΚΩΔΙΚΟ
ΕΙΣΟΔΟΣ
ΣΑΣ ΠΡΟΣΚΑΛΟΥΜΕ ΣΤΗΝ ΑΝΟΔΟ ΤΗΣ ΙΖΑΜΠΕΛ ΑΠΟΚΑΛΥΨΗ
ΛΕΣΧΗ ΒΙΒΛΙΟΥ ΚΥΡΙΩΝ ΥΨΗΛΗ ΚΟΙΝΩΝΙΑ
ΕΠΙΤΡΟΠΗ ΔΡΑΜΑΤΙΚΗΣ ΤΕΧΝΗΣ
ΑΠΟΣΤΟΛΗ
-Ναι; -Ναι.
Έλα μαζί μου.
Ντύσου, Μαξάντρα.
Γιατί να το κάνω αυτό;
Πρέπει να φύγουμε.
Να πάμε πού;
Ξέρεις πού.
-Μη μου πεις! -Κι όμως.
Δεν τον πιστεύω!
Θεέ μου. Όχι. Θα είναι καταστροφή.
Όχι, δεν θα είναι.
Θα είναι σκέτη καταστροφή.
Όχι, δεν μπορώ. Όχι.
-Μπορείς. -Όχι.
-Πάμε. -Όχι, δεν πάω. Μη με πιέζετε.
Μαμά.
Πρέπει να πάμε.
Ορίστε. Έτοιμη.
Βίκτορ.
Η ΑΝΟΔΟΣ ΤΗΣ ΙΖΑΜΠΕΛ ΑΠΟΚΑΛΥΨΗ
Οι φήμες για την παράσταση ήταν μια μορφή ψυχαγωγίας για κάποιους.
Αλλά για τους δύο δημιουργούς, ο τρόμος της πρεμιέρας
μπορούσε να αντιμετωπιστεί μόνο με το ότι δεν θα καταγραφόταν κάτι.
Μόνο οι παρευρισκόμενοι θα μπορούσαν να δουν
την ιστορία της Μαξ και του Μάικ μέσα από τον χορό.
Υπάρχουν πλοία πολλά που διασχίζουν δύσκολα νερά.
Μα δεν σε ταξιδεύουν όπως οι φίλοι πια. Στην υγειά μας. Ένα, δύο, τρία.
Πάμε.
Είμαστε στρίπερ!
-Λοιπόν, φίλε. Πάμε. -Ναι.
Καλή επιτυχία, παιδιά. Άλεξ, ρίξε ήχο. Πάμε.
Είναι αλλιώτικο το φως.
Νοέμβριος είναι. Σκοτεινιά.
Ο Χάρολντ είπε ότι το μενού είναι διαβολικό.
Διαβολικό; Πώς είναι ένα μενού διαβολικό;
Μόνο οι άνθρωποι το 'χουν αυτό. Το μενού είναι άψυχο.
Όπως και να 'χει, ανησυχεί.
Ανησυχείς γι' αυτόν;
Δεν θέλω να το μάθει.
-Θα του το πω. -Ίζαμπελ, όχι. Αδύνατον.
-Πρέπει να μάθει. -Δεν γίνεται.
Χάρολντ.
Γεια σου, γλυκιά μου. Γουόλτερ.
Ποτό;
Θα πας στο Καλαί τελικά;
Όχι. Αποφάσισα να παραθερίσω εδώ.
Βλέπεις, η Ίζαμπελ είναι έγκυος.
Συγχαρητήρια.
Ναι. Έχουμε χαρεί πολύ. Ελπίζουμε να είναι γιος, ασφαλώς.
Για να διασφαλιστεί η κληρονομιά των Τσάφινγκχαμ.
Αλλιώς, θα συνεχίσουμε την προσπάθεια.
Αυτό είναι το καλό όταν έχεις νεαρή σύζυγο.
Η Ίζαμπελ θα γίνει υπέροχη μητέρα.
Αδιαμφισβήτητα. Φυσικά, θα 'χει και τη βοήθεια της μητέρας μου.
Μονόκερος! Μονόκερος! Μονόκερος!
Γεια σου, λαίδη Ίζαμπελ.
Μονόκερε;
Ναι, εγώ είμαι, ο Μονόκερος. Με κάλεσες;
Ναι, αλλά δεν περίμενα να εμφανιστείς από το πουθενά.
Έχω να μιλήσω από παιδί στον φανταστικό μου φίλο.
Είμαι εντάξει;
Αυτό εξαρτάται από το πως ορίζεις το "εντάξει".
Για αρχή, όμως, πες μας πώς νιώθεις πραγματικά.
Βασικά...
δεν ξέρω.
Δεν μπορεί να είναι μόνο αυτοί οι δυο οι επιλογές μου στον κόσμο, έτσι;
Γιατί να νιώθω ότι πρέπει να διαλέξω;
Ανάμεσα στον άθλιο πλούσιο και τον καλοσυνάτο φτωχό.
Έλεος, δηλαδή, το μόνο που θέλω τώρα
είναι να πω σ' αυτούς τους βαρετούς μαλάκες να μ' αφήσουν ήσυχη!
Σωστά, λαίδη Ίζαμπελ.
Είμαι εδώ για να σου πω ότι μπορείς να έχεις ό,τι θες.
Αρκεί μόνο να το ζητήσεις.
Τι; Εντάξει. Αλήθεια;
-Αλήθεια. -Εντάξει.
Είμαι σεμνή κυρία, οπότε...
Κι αν το μόνο που ήθελα ήταν έναν τύπο με φανελάκι και τζιν;
Εντάξει, τότε, αν μπορώ να το έχω,
θέλω ένα κακό αγόρι, μισό λεπτό, που απαντάει πάντα στα μηνύματά μου.
Μάλιστα. Ωραία.
Και τώρα, αφού έχω αυτό, τότε,
έναν σέξι CEO που πληρώνει τις γυναίκες υπαλλήλους του πιο πολλά από τους άντρες!
Νιάου.
Έναν τύπο με κουτάβι;
Μισό λεπτό να καταπιώ τα σάλια
που τρέχουν απ' το στόμα μου τώρα.
Αν τα έχω όλα αυτά, γιατί να σταματήσω;
Μισό λεπτό.
Δεν γίνεται να είμαι η μόνη εδώ μέσα που νιώθει έτσι τώρα. Είμαι;
Όχι!
Το περίμενα. Το βλέπω στα πρόσωπά σας.
Τώρα, θέλω να ξέρετε όλοι
πώς νιώθω αυτήν τη στιγμή.
Κατάφερα να έχω λίγο απ' όλα.
Τώρα, είναι η σειρά σας.
Με τη δύναμη που μου δίνει ο Μάτζικ Μάικ,
διατάζω εσένα, Μονόκερε, να μας στείλεις τα πάντα,
αμέσως τώρα!
Σινγκλ κυρίες! Δεν σας ακούω!
Σινγκλ κυρίες! Κάντε φασαρία!
Τι ζώδιο είσαι;
Πώς σας φαίνεται η νέα σας πραγματικότητα;
Δεν ακούω σαματά!
Ένα χειροκρότημα γι' αυτά τα πανέμορφα αγόρια
που ίδρωσαν για όλους εσάς. Ελάτε, κάντε λίγο σαματά.
Ναι, ναι.
Τέτοια θέλω ν' ακούω. Αυτά μ' αρέσουν.
Λίγο σαματάς στη σκηνή δεν πάει χαμένος, αγάπες μου.
Και θα σας πω ένα πράγμα, ένα σώμα σε ακινησία
είναι ένα σώμα σε ακινησία. Σωστά;
Αδιάφορο. Αλλά ένα σώμα σε κίνηση...
Δεν υπάρχει τίποτα πιο σέξι
από ένα σώμα σε κίνηση. Σωστά;
Για το επόμενο νούμερο, θέλω ένα θερμό χειροκρότημα,
κυρίες και κύριοι, για έναν πρίγκιπα όλο κόλπα.
Υποδεχθείτε τον κύριο Τζέι Ντι Ρέινι.
-Λέω να πηγαίνουμε. -Πού να πάμε;
Ο Μάικ είπε να φύγω στο "Κοστούμια" και να έρθω στο "Πόνι".
Ναι. Πήγαινε.
Μην κρυφοκοιτάς. Θα σε παρακολουθεί.
Ο επόμενος χορός είναι κάτι που γνωρίζω πολύ καλά.
Η φάση θα γίνει πιο προσωπική τώρα.
Ένας πραγματικός άντρας δεν φοβάται να κάνει ό,τι θέλει,
αλλά το πιο σέξι κομμάτι της υποταγής
είναι να ζητάς την έγκριση.
Καλή επιτυχία.
Να 'σαι καλά.
ΔΙΑΛΕΙΜΜΑ
Το ξέρω.
Όλοι θέλουμε λίγο απ' όλα όλη την ώρα. Έτσι δεν είναι;
Αλλά,
κάποιες φορές θέλουμε απλώς
να είμαστε τα πάντα για κάποιον. Σωστά;
Κάποιες φορές, η καλύτερη φαντασίωση όλων
είναι να ξέρεις ότι είσαι η μοναδική.
Είπες να τα δώσω όλα και το έκανα.
Θεέ μου.
Αυτό κάναμε.
Το "Πόνι".
Μετά απ' αυτό είπε.
Όχι, στο "Πόνι" είπε.
Μετά απ' αυτό είπε κι ακόμα είναι πάνω στα πόνι. Κάθισε.
Ναι!
Έλα, χειροκροτούν. Θα 'χει τελειώσει.
Καλώς.
Ήταν καταπληκτικό.
Μισό λεπτό. Στάσου.
Ευχαριστώ πολύ, κύριε Μάικ.
Πολύ ωραία, φίλε μου.
-Είσαι κούκλα. -Συγχαρητήρια.
Συγχαρητήρια. Τα κατάφερες.
-Τι εννοείς; Μαζί το κάναμε. -Εσύ το έκανες.
-Κοίτα γύρω σου. -Είσαι υπέροχος.
Θέλω να ξέρεις ότι σ' αγαπώ. Εντάξει;
Στάσου.
Αν δεν είναι να τον αφήσεις, δεν θέλω μπλεξίματα.
Τελείωσε. Δεν θα ξαναγυρίσω σ' αυτόν.
Είμαι ελεύθερη και απένταρη.
Τι εννοείς; Τι θα πει "είσαι απένταρη";
-Ναι. -Κανονικά απένταρη;
-Λυπάμαι. -Δεν πειράζει. Δεν με νοιάζει.
Όχι, λυπάμαι.
Σε μισώ.
Έλα, πάμε.
Κανείς δεν μπορεί να πει ότι καταλαβαίνει πλήρως τι είναι ο χορός,
αλλά είναι ξεκάθαρο ότι ο χορός δεν θέλει να ορίσει τις επιθυμίες του.
Δεν υπολογίζει ηλικίες και λεφτά, λογική ή ορθή κρίση.
Είναι μια πυξίδα που δείχνει στην ελευθερία, σε αντίθεση με την καρδιά.
Αυτές τις σοφίες έμαθα όταν συνάντησα έναν μοναχικό στρίπερ που τον έλεγαν Μάικ.
MAGIC MIKE Ο ΤΕΛΕΥΤΑΙΟΣ ΤΟΥ ΧΟΡΟΣ
ΑΠΟΔΟΣΗ ΔΙΑΛΟΓΩΝ: Ντέση Βερβενιώτου